Väiksem osa inimesi ei tee riiete paksusel mingit vahet, sest niikuinii liiguvad nad väljas ainult autoga. Nemad ei tea talvejopest midagi ja  veedavad külma aja näiteks fliisi väel. Suurem osa aga kasutab kolme sorti riideid: suve-, talve- ja vahepealsed.     Võimalike talvevariantidena pakuvad poed puhvis või vähempuhvis sulejopet, sportlikku suusajopet, mantlit või poolmantlit. Melu võttis poodi kaasa rõivatootmist õppiva Piret Melliku ja vaatas, mida talveks pakutakse. Piret poeriideid enamasti ei osta, vaid õmbleb endale ise.    Impregneer tuule, soonik külma vastu    Noor moe- ja  rõivahuviline Piret pidas parimaiks talverõivasteks pikemaid, üle tagumiku ulatuvaid sooje impregneerjopesid või poolmantleid. Hea, kui oleks kapuuts, olulised on ka taskud (kindad peavad ära mahtuma!) ja see, et jopp käiks eest kinni lukuga  peab paremini tuult. Ja tripp!